Google+

Vytvorenie

Google+ je štvrtým pokusom Googlu o produkt v oblasti sociálnych sietí, po Google Buzz (spustenom v roku 2010, zrušenom v roku 2011), Google Friend Connect (spustený v roku 2008, zrušený 1. marca 2012) a Orkut (spustený v roku 2004, od roku 2013 prevádzkovaný výlučne dcérskou spoločnosťou Google Brazil - zrušený v septembri 2014).
Služba Google+ bola spustená v júni 2011. Funkcie zahŕňali možnosť uverejňovať fotky a aktualizácie stavu, zoskupovanie rôznych typov vzťahov do Kruhov, posielanie správ, text a video chat s názvom Hangouts, udalosti, označovanie polohy a možnosť upravovať a nahrávať fotografie do súkromných albumov v cloude.
Podľa knihy z roku 2016 bývalého zamestnanca Facebooku niektorí lídri Facebooku považovali vstup Googlu na trh sociálnych sietí za vážnu hrozbu pre spoločnosť. Zakladateľ Facebooku, Mark Zuckerberg, zaviedol celosvetové obmedzenie, aby mali zamestnanci Facebooku čas zosúladiť funkcie Facebooku s Google+.

Vývoj

Hodnotenia rastu Google+ sa značne líšili, pretože spoločnosť Google najprv definovala službu ako sociálnu sieť, neskôr ako "sociálnu vrstvu vo všetkých službách Google", ktorá umožňuje zdieľať identitu a záujmy používateľa. Podľa webu Ars Technica boli registrácie v službe Google+ "často len náhodné popri registrácii do iných služieb Google." V dôsledku toho zaznamenaný počet aktívnych používateľov v službe Google+ výrazne vzrástol, ale priemerne strávený čas týchto používateľov na Google+ bol len malý zlomok toho, čo na iných porovnateľných sociálnych sieťach.
V roku 2011, len dva týždne po spustení, dosiahla služba Google+ 10 miliónov používateľov. Za mesiac bolo dosiahnutých 25 miliónov. V októbri 2011  dosiahla služba podľa Larryho Pagea 40 miliónov používateľov. Podľa ComScore boli najväčším trhom Spojené štáty a po nich nasledovala India. Do konca roka malo Google+ 90 miliónov používateľov. V októbri 2013 využilo sociálna vrstvu približne 540 miliónov aktívnych mesačných používateľov interakciou so zdokonalenými možnosťami Google +, ako je Gmail, tlačidlo +1 a komentáre na webe YouTube. Okolo 300 miliónov aktívnych mesačných používateľov bolo aktívnych priamo na sociálnej sieti.
Aktivita používateľov v Google+ bola však v porovnaní s konkurenciou nízka. Spoločnosť ComScore odhadla, že používatelia boli v januári 2012 na sieti v priemere len 3,3 minúty, v porovnaní so 7,5 hodinami pre Facebook. V marci 2013 bol priemerný čas strávený na lokalite stále nízky: približne 7 minút, nezahŕňajúc prevádzku cez iné aplikácie. Vo februári 2014 prirovnal The New York Times službu Google+ k mestu duchov, pričom citoval štatistiky Google o 540 miliónoch "mesačne aktívnych používateľoch", ale poznamenala, že takmer polovica z nich sieť nenavštívi. Spoločnosť Google zareagovala, že Google+ bol vytvorený viac ako prostriedok zhromažďovania a spájania informácií o používateľoch z rôznych služieb Googlu, než ako konkurent Facebooku.

Redizajn

Google+ bol redizajnovaný 18. novembra 2015 za cieľom zjednodušenia a zrýchlenia siete.

Demografické údaje

Používateľská základňa Google+ bola v novembri 2013 približne 60% mužov a 25% žien a 15% „iné“ alebo neznámych. Na začiatku roka 2011 to boli väčšinou muži (71,24%) a dominantná veková skupina (35%) bola medzi 25 a 34. Prieskum z augusta 2011 odhaduje, že 13% dospelých v USA sa zaregistrovalo v službe Google+.

Používateľský profil

Profil Google+ je verejne viditeľný profil používateľa, ktorý je pripojený k mnohým službám Googlu. Zahŕňa základné funkcie sociálnych sietí, ako napríklad profilovú fotku, sekciu O mne, titulnú fotografiu, informácie o zamestnaní, vzdelaní, záujmoch, navštívených miestach.

Kruhy

Kruhy sú hlavnou funkciou Google+.  Slúžia na organizáciu ľudí do skupín alebo zoznamov, s ktorými chcú zdieľať svoje príspevky. Kruhy sa dali organizovať pomocou techniky ťahaj a pusti až do redizajnu v roku 2015, odkedy je na to jednoduché zaklikávacie rozhranie. Vďaka kruhu môže používateľ zdielať obsah len s vybraným kruhom. Napríklad, obsah týkajúci sa zamestania je možné zdieľať len s kolegami, ale kruh s rodinou a priateľmi môže vidieť osobnejší obsah a fotky. Vždy je dostupná možnosť zdieľania verejne alebo so všetkými.
Ďalšou funkciou Kruhov je kontrola obsahu v Streame. Používateľ môže kliknúť na vybraný kruh v streamoch kruhov a miesto Streamu v strede budú vypĺňať iba príspevky od používateľov daného kruhu.

Stream

V domovskom streame, ktorý vypĺňa hlavnú časť stránky, sa zobrazujú príspevky, ktoré zdieľajú iní používatelia. Je tu možné vidieť príspevky v rámci Kruhov a takisto príspevky Komunít, do ktorých sa používateľ pridal. Nachádza sa tu tlaćidlo na vytváranie príspevkov. Spolu s poľom na zadávanie textu sa tu nachádzajú ikony na nahranie a zdieľanie fotiek a videí a vytváranie ankiet. Stream je možné filtrovať, aby zobrazoval len príspevky niektorých Kruhov.

Ochrana súkromia

Nastavenie ochrany súkromia umožňuje používateľom zverejňovať určité informácie v kruhoch podľa vlastného výberu. Používatelia môžu tiež vidieť návštevníkov svojho profilu.

Tlačidlo +1

Google+ má „tlačidlo +1“, ktoré umožňuje ľuďom odporučiť stránky a príspevky podobne ako tlačidlo Páči sa mi.

Stránky Google+

Stránky Google+ boli spustené 7. novembra 2011 pre všetkých použivateľov, čo umožnilo firmám spojiť sa so svojimi fanúšikmi. Umožňujú subjektom, ktoré nie sú jednotlivcami (ako napríklad organizácie a spoločnosti) založiť si profil (stránku) a publikovať príspevky. Je to podobné napríklad stránkam na Facebooku.

Komunity

Google+ Komunity boli spustené 6. decembra 2012. Sú miestom, ktoré umožnuje používateľom uverejňovať obsah, komentovať ho a rozprávať sa o rôznych špecifických témach, napr. v komunite zameranej na varenie budú jej členovia pridávať fotky a videá jedál. Komunity sa podobajú napríklad Skupinám na Facebooku. Komunity možu byť tieź vytvárané a spravované pod účtom Stránok Google+.

Udalosti

Udalosti slúžia na pozvanie používateľov na zdieľanie fotiek a multimédií v reálnom čase.

Objaviť

Stránka Objaviť zobrazuje aktuálne trendy na Google+ a na webe.

Zbierky

Funkcia Zbierky bola spustená v máji 2015 a je inšpirovaná Pinterestom. Umožnuje používateľom vytvoriť zbierky týkajúce sa tém a záujmov.